Maxwell Anderson
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Maxwell Anderson var en amerikansk forfatter. Han studerte ved universitetene i North Dakota og Stanford og arbeidet deretter som lærer og journalist til 1924, da han slo igjennom med skuespillet What Price Glory. Både dette og de to følgende dramaer, First Flight og The Buccaneer (trykt i 1926 med tittelen Three American Plays), skrev han sammen med Laurence Stallings.
Anderson tok opp aktuelle emner og fortsatte suksessen med blant annet Outside Looking in (1925) og Gods of the Lightning (1928); Both Your Houses (1933, om korrupsjon i kongressen) fikk Pulitzerprisen. Meget populær ble Winterset (1935), som var skrevet i blankvers og inspirert av Sacco–Vanzetti-saken.Samtidig skrev han også historiske skuespill i blankvers, for eksempel Elizabeth the Queen (1930), Valley Forge (1934) og Masque of Kings (1936, om Mayerling-dramaet).Senere dramaer består blant annet av:  Candle in the Wind (1941, med emne fra det okkuperte Frankrike under andre verdenskrig)  Joan of Lorraine (1946, et drama om et drama)  Barefoot in Athens (1951, om Sokrates)  The Bad Seed (1955) Lost in the Stars (1948) er en operette bygd på Alan Patons Cry, the Beloved Country.Stykker av Anderson er flere ganger oppført i Norge, blant annet på Nationaltheatret og Det Norske Teatret. Les mer i Store norske leksikon USAs litteratur